ধৈর্য্য পরীক্ষার তিক্ততা অসুস্থ করে তুলেছে মেয়েদের কিন্তু তখন পর্যন্ত কোন পাণিপ্রার্থির দেখা নেই। একদিন হঠাৎ বড় মেয়ে মায়ের বিয়ের আংটির দিকে তাকিয়ে মুগ্ধতা প্রকাশ করে। মায়ের হৃদয় কেঁপে উঠলো। হৃদস্পন্দনের তুমুল ডামাডোলের ভিতর দিয়ে মা শুনতে পেলো, বড় মেয়ে কেবল একটা দিনের জন্য তার কাছে আংটিটা চাইছে। মা চুপচাপ আংটিটা খুলে মেয়ের হাতে দিয়ে দেয়। মেয়েও আর কোন কথা না বলে আংটিটা হাতে পড়ে নেয়।